Fondsinsameling vir Hospice | News24
Fondsinsameling vir Hospice
Foto: verskaf Die Hoodlums Motorfietsklub help met 'n fondsinsamelings initiatief en gaan die opbrengste skenk aan Khanya Hospice.
DIE Hoodlums Motorfietsklub het hulle woord gestand gehou om weer hierdie jaar te help met 'n fondsinsamelings initiatief en die opbrengs te skenk aan die plaaslike Khanya Hospice. Khanya Hospice bestaan reeds die afgelope31 jaar en daar was vroeë jare ook n Hospice in Amanzimtoti maar het later jare, weens finaniële implikasies, oorgeskyf na die huidige perseel in Umkomaas.
Pasiënte gediagnoseer met lewens gevaarlike en bedreigende siektes, soos kanker, HIV Vigs, TB ens. word deur ons goed opgeleide en professionele verpleeg personeel gesien.
Alhoewel ons hoofkantoor in Umkomaas is, strek ons area vanaf Umbogintwini tot by Hibberdene sê Hospice bestuurder, Neil McDonald.
"Ons kry geen staatshulp nie en al ons dienste is gratis vir almal. Alhoewel ons dienste gratis is vir die pasient en hulle families, is dit nie gratis vir ons om te voorsien nie. Ons moet betaal vir die motor voertuig, ons moet die petrol rekening betaal, ons moet die verbande, handskoene en alles wat ons gebruik self uit eie fondse aankoop en betaal, tensy iemand dit goedgunstiglik skenk," verduidelik McDonald.
"As dit nie was vir mense wat goedgunstiglik hulle sakke oopmaak, of hulle dienste kom aanbied en help met fondsinsamelings pogings nie, sou dit maar baie moeilik vir ons gewees het, " sê hy. Daar is gelukkig nog wonderlike mense met 'n hart vir hulle medemens wat Hospice van tyd tot tyd finansieel help om die las n bietjie ligter te maak. Armoede en swaarkry vind ons daagliks by van ons pasiëte," sê McDonald.
Volgens hom is daar mense wat nie elke dag n bod kos het om te eet nie, daar is mense wat nie die nodige medikasie kan bekostig nie.
"Daar is mense was in haaglike omstandighede bly en deur ons personeel gesien sien. Dit gebeur soms dat ons verplees personeel eers vir die pasient moet kos maak, hom of haar voer om seker te maak hulle kry kos in voor hulle hul medikasie kan neem. Hoodlums Motor fietsryers het gehelp om Hospice n finansieële hupstoot te gee. Met die aanhoudende styging in die brandstofprys, is dit baie moeilik om kop bo water te hou," sê McDonald.
Hospice gaan weer 'n huis bou in Umkomaas waar hul 'n stuk klaarbetaalde grond het waar hul pasiënte kan opneem en waar hulle 24/7 mediese sorg kan gee.
"Ons weet en glo, ons kan 'n verskil maak in die omstandighede van siek mense. Ons verpleeg personeel is opgelei in pyn en symtomatiese pyn kontrole en beheer," sê McDonald.
"Dis nie nodig vir mense om alleen by 'n huis te lê tewyl al die huismense werk nie. Ons kyk uit vir die dag, en ons hoop dit is sommer gou, wanneer ons die deure van die nuwe plek kan oopmaak," las hy by.
As daar besighede of privaat persone is wat graag ook hulle deel wil bring vir hierdie Hospice, kan mense hul skakel by 039 973 1783 of 083 597 8985 of epos hospice@scottnet.co.za - Verskaf.